Eugen Drewermanns bestselgende bok er fra 1990, med 175.000 solgte eksemplarer. I boken kritiserer han den katolske kirkens presteidealer, som han ser på som psykologisk grusomme og mentalt slavebindende. Han mener at den typiske person som føler at han har et kall til å bli prest eller til religiøst liv, er en usikker person som er redd for selvrealisering, en person som ikke kan formulere sine egne ønsker og derfor foretrekker å støtte seg på ytre autoritet. Ifølge Drewermann er mentale helse blant prester og ordensfolk dårlig,[9] og deres stilling og oppgaver hindrer dem i å utvikle den uavhengighet og selvbevissthet som Gud hadde til hensikt. Drewermann anbefaler at prestene, av hensyn til deres psykologiske utvikling, skaffer seg et forhold.